Аԥсны Адәныҟатәи аусқәа рминистр Инал Арӡынба урыстәылатәи иколлега Сергеи Лавров иирамш идиныҳәалеит.
Адныҳәалараҟны иазгәаҭоуп:
«Шәара Адәныҟатәи аусқәа рминистр иҳасаб ала шәусура, шәморалтәи шәзанааҭтәи ҩаӡара ҳаракы, Урыстәыла аҩнуҵҟеиԥш анҭыҵгьы ишәымоуп аҳаҭыри апату дуи.
Агәра ганы сыҟоуп ҳтәылақәа рыдәныҟаполитикатә усбарҭақәа ԥхьаҟагьы ирылшо шыҟарҵало ҳажәларқәа реизҳазыӷьаразы.
Ҳаҭыр зқәу Сергеи Виктор-иԥа, ишәзеиӷьеишьоиит амч-алша, шәыгәҭакқәа рынаӡара, аманшәалара».